[{"text_idx": "#000001", "text": "Inter la demandintoj estis ankau\u0306 vera verdulo, kies demando tamen ne rilatis al la funkciado de la Centra Oficejo."}, {"text_idx": "#000002", "text": "Robotoj povus solvi la problemon pri tro malrapidaj au\u0306 mankantaj respondoj de Centra Oficejo. Tion proponis g\u0302enerala sekretario Aleks Kadar dum la programero \u201cCentra Oficejo respondas\u201d. G\u0302enerala direktoro Martin Scha\u0308ffer ne entuziasmig\u0302is."}, {"text_idx": "#000003", "text": "Kvindeko da personoj c\u0302eestis en la salono Yamasaki, kiam komencig\u0302is la programero Centra Oficejo respondas, sed poste alfluis pli da interesig\u0302antoj, tiel ke en la fino la salono estis plens\u0302topita kaj multaj staris en la koridoro."}, {"text_idx": "#000004", "text": "La demandojn de la publiko surpodie respondis la g\u0302enerala direktoro Martin Scha\u0308ffer, la konstanta kongresa sekretario Clay Magalha\u0303es kaj la kasisto Stanka Starc\u030cevic\u0301."}, {"text_idx": "#000005", "text": "La unuan demandon faris Ian Fantom, kiu komencis paroli pri la malbona sonsistemo en la salono Lapenna, sed baldau\u0306 konkludis, ke la mankoj en la kongresejo estas simbolaj pri la tuta UEA, kiu lau\u0306 li estas nura farso."}, {"text_idx": "#000006", "text": "\u2013 Kiamaniere vi supozas, ke ordinara membro en UEA estu au\u0306data kaj havu voc\u0302on? Kiel povas helpi la Centra Oficejo por tion efektivigi, kaj kiel ordinaraj homoj povu s\u0302ang\u0302i aferojn en UEA."}, {"text_idx": "#000007", "text": "Antau\u0306 ol iu el la podianoj elpensis, kion respondi al tia vasta demando, la mikrofonon kaptis Emi\u0301lio Cid, estrarano pri informado, kaj promesis ke ankau\u0306 tiun problemon solvos la longe atendata nova retejo de la asocio:"}, {"text_idx": "#000008", "text": "\u2013 Estos nova forumo, en kiu membroj povos kunlabori. Ni provos au\u0306skulti la membrojn. Sed unue devos pretig\u0302i la nova retejo kun la membra spaco, kaj en tiu membra spaco vi havos aliron al c\u0302i tiu nova forumo."}, {"text_idx": "#000009", "text": "Iom pli poste Peter Bala\u0301z\u030c kondukis la diskuton al la efektiva temo de la kunsido, plendante ke la komunikado kun la Centra Oficejo ne bone funkcias:"}, {"text_idx": "#000010", "text": "\u2013 C\u0302i tiu programero nomig\u0302as Centra Oficejo respondas, sed mi s\u0302atus peti, ke la CO respondadu ankau\u0306 dum la jaro, kaj ne nur dum c\u0302i tiu horo."}, {"text_idx": "#000011", "text": "Al la kritiko alig\u0302is Francesco Maurelli, kiu opiniis, ke UEA nepre devus havi pri da volontuloj por efikigi la funkciadon de la Centra Oficejo:"}, {"text_idx": "#000012", "text": "\u2013 Mi scias, ke oni multe laboras en la CO, kaj volas danki la oficistojn. Sed aliflanke multaj mesag\u0302oj kaj petoj ne estas traktitaj, financaj petoj atendas multajn monatojn. Estas tro da laboro por la homoj kiuj estas tie. Alflanke, se ni rigardas la financajn dokumentojn, jam estas granda deficito kaj ne eblas dungi pli da homoj. Kiel vi planas solvi la situacion? Kiel volontuloj povus subteni la laboron de la oficistoj?"}, {"text_idx": "#000013", "text": "G\u0302enerala sekretario Aleks Kadar kaptis la vorton por proponi originalan solvon, kiu vokis iom da rido en la publiko."}, {"text_idx": "#000015", "text": "\u2013 Tio estas serioza demando, li aldonis, kiam evidentig\u0302is, ke parto de la publiko pensis ke temis pri amuza s\u0302erco."}, {"text_idx": "#000019", "text": "Pli da volontuloj ne estas la universala solvo al la problemoj de la Centra Oficejo, aldonis Martin Scha\u0308ffer."}, {"text_idx": "#000020", "text": "\u2013 Kelkaj el la volontuloj eklernis Esperanton nur post la ekvolontulig\u0302o, kaj kiam la homoj estas spertaj, ili jam forlasas la Centran Oficejon."}, {"text_idx": "#000021", "text": "Martin Scha\u0308ffer, kiu ig\u0302is g\u0302enerala direktoro de UEA en januaro, ne log\u0302as en Roterdamo kaj nur malofte vizitas la Centran Oficejon. Barbara Pietrzak, iama estrarano de UEA, scivolis, c\u0302u efektive li ankau\u0306 estonte intencas gvidi la laboron de la Centra Oficejo, mem ne trovig\u0302ante tie, au\u0306 c\u0302u li tamen havas la planon iom pli konstante au\u0306 regule trovig\u0302i en Roterdamo."}, {"text_idx": "#000024", "text": "Kongresano Anna Skudlarska demandis, c\u0302u ne eblus, ke kiam oni petas g\u0302iron el unu UEA-konto al alia, la paginto kaj la ricevinto tuj ricevu konfirmon pri la pago. Respondis Stanka Starc\u030cevic\u0301:"}, {"text_idx": "#000026", "text": "Apud la podianoj sidi ankau\u0306 unu el la volontuloj de la Centra Oficejo, kiu tamen ne partoprenis la diskuton."}, {"text_idx": "#000027", "text": "Kiam do pretos la nova retejo, kaj c\u0302u g\u0302i ebligos al la membroj mem administri siajn transpagojn, demandis Anna Skudlarska."}, {"text_idx": "#000030", "text": "Alia grava programero dum j\u0302au\u0306do estis la Esperantologia konferenco, dum kiu Humphrey Tonkin, iama prezidanto de UEA, tre persone rememoris pri la interlingvisto Detlev Blanke, kiu forpasis en 2016. Li atentigis pri la kapablo de Blanke agi en la tiama orienteu\u0306ropa politika sistemo, utiligante la eblojn kiujn g\u0302i donis, samtempe atentante la limigojn starigitajn de g\u0302i."}, {"text_idx": "#000032", "text": "Tonkin ankau\u0306 rakontis pri la tiel nomataj sekretaj konsultig\u0302oj de orienteu\u0306ropaj Esperanto-asocioj, kiuj ja efektive estis sekretaj tiasence, ke la enhavo de la diskutoj ne estis publikigita, kaj ec\u0302 ne la protokoloj."}, {"text_idx": "#000034", "text": "La tuta unua parto de la Esperantologia konferenco estis dedic\u0302ita al Detlev Blanke, pri kiu parolis ankau\u0306 Sabine Fiedler, Ulrich Lins kaj Alberto Calientes. La laste menciita preleganto rakontis pri la rolo de Detlev Blanke en la starigo de Esperanto-asocio en Kubo. Resumoj de la prelegoj trovig\u0302as en la retejo de la Esperantologia konferenco."}, {"text_idx": "#000035", "text": "Jonny M kun fono de spontaneaj dancemuloj sur la scenejo."}, {"text_idx": "#000036", "text": "El la kultura programo eble aparte menciindas la koncerto de Jonny M (Jonas Marx), kiu inter la pli juna generacio de esperantistoj momente s\u0302ajnas esti la plej populara stelulo."}, {"text_idx": "#000037", "text": "Au\u0306dig\u0302is plendoj pri tio, ke oni arang\u0302is la koncerton en ejo kun sidlokoj, ne en dancejo. Poste tamen la dancemuloj svingig\u0302is ne nur en la koridoroj, sed ec\u0302 spontanee suriris la scenejon, tiel aldonante dinamikan fonon al la repa regeo de Jonny M."}, {"text_idx": "#000038", "text": "La temperaturo en Lisbono en j\u0302au\u0306do atingis preskau\u0306 40 gradojn, kaj la klimatizo de la plenplena koncert-salono ne s\u0302ajnis esti dimensiita por tio, do s\u0302vitis ne nur Jonny M sed ankau\u0306 la publiko. Tio tamen neniun fortimigis. Aparte kortus\u0302a estis la kanto kiun Jonny M verkis pri kaj por sia forpasinta patro."}, {"text_idx": "#000039", "text": "Pli malfrue dum j\u0302au\u0306do okazis ankau\u0306 koncerto de Kajto, kiu pli ol duone plenigis la grandegan salonon Lapenna."}, {"text_idx": "#000044", "text": "Pli kaj pli da kompanioj enkondukas virtualajn asistantojn, babil-robotojn. Vidu kelkajn ekzemplojn: "}, {"text_idx": "#000051", "text": "Vi tute pravas Aleks. En nia taga vivo, la robotoj ekzistas. UEA povus facile adopti tiun metalan voc\u0302on, kiun persone mi ne s\u0302atas. Sed tio ne gravas, c\u0302ar lau\u0306 vi, estas nur por s\u0302pari laborulojn, do monon! Tiel vi sublevas gravan problemon. Nuntempe, tiom da senlaboruloj vagas tra la stratoj esperante laboron, kaj monon! Kiam la robotoj invados nian vivon kaj superos la homojn, vi povos altigi la kotizon de UEA, per kia mono ili pagos!"}, {"text_idx": "#000057", "text": "La argentina selektitaro estas c\u0302ampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizag\u0302o por la deputitaro"}, {"text_idx": "#000058", "text": "Juna kuiristo en Bakuo transformis sian apartamenton en restoracionVenkado de ekzistadismaj krizoj per muziko: Karolina Cicha de PollandoMeksika kolektivo kiu piratas librojn por kundividi kulturon alfrontas blokadojn"}, {"text_idx": "#000061", "text": "Alig\u0302i al 400 aliaj abonantoj"}]